Norwegian Manchester Triage Group. NMTG

 Årsmelding for Norwegian Manchester Triage Group, 2016

* Organisering av NMTG.

NMTG har siste året gjennomgått noen endringer. En stor endring har vært opprettelsen av en lønnet stilling (20%) som daglig leder. Stillingsprosenten ble i september økt til 25%. Dette har selvsagt gitt en betydelig økning i driftskostnader, men samtidig gitt organisasjonen mer struktur da oppgavene er mer definert og man unngår for mange ledd. NMTG har en egen mailadresse og alle henvendelser via denne adressen går til daglig leder som koordinerer henvendelsen til riktig person.

NMTG fikk i januar 2016 en egen nettside [www.nmtg.no](http://www.nmtg.no). Målet er at flere vil bruke denne siden aktivt til f.eks påmelding og til oppdatering av siste nytt. Her ligger medlemslister, møtereferater og presentasjoner mm.

* Medlemmer

Det er totalt 22 signerte kontrakter for NMTG medlemskap ved årsskiftet 2017. Av disse er 15 legevakter og 7 akuttmottak. Det er 9 signerte TTA kontrakter ved årsskiftet. NMTG fikk totalt 3 nye medlemmer i 2016.

* Styret: Det er gjennomført to styremøter i 2016. Mot slutten av året ble det noen endringer i styregruppen: Gry Connie Baardseth ( A-hus) og Jørn E. Rasmussen (Drammen sykehus) valgte å gå ut av styret. Line Todal ( A-hus) erstattet Gry Connie. Vi ønsker henne velkommen til styret og takker samtidig avtroppende medlemmer for innsatsen. Styrets medlemmer ved årsskiftet består av følgende medlemmer:

**Endre Sandvik (leder), Oslo kommune**

**Germar Schneider ( nestleder)-Asker og Bærum legevakt**

**Heidi Gusland- Larvik legevakt**

**Cecilie Bjerke Sannes- Kristiansand legevakt**

**Grethe Dølbakken - Sørlandet sykehus, Kristiansand**

**Ida Natås - Oslo legevakt**

**Line Todal- Ahus**

**Inger Larsen-OUS**

 Norwegian Manchester Triage Group. NMTG

**Marit irene Rystad- Bodø legevakt**

**Stine Engebretsen- OUS**

* Faggruppa: Har hatt fire telefonmøter samt ett møte der TTA presentasjonen ble gjennomgått og revidert. Det er alltid en utfordring å samle samtlige medlemmer på møter, men vi har vært mange nok til å løse oppgavene greit. Et ønske fra faggruppa er dog at flere er mer aktive slik at arbeidsbelastningen fordeles på flere personer. Daglig leder og leder av faggruppa har samarbeidet tett og bl. a laget ny grunnkurs- og instruktørkurspresentasjon. Faggruppa har holdt seg oppdatert på de siste endringer i MTS og TTA og jobber kontinuerlig med å lage plan for implementering av endringene.

Faggruppa har i tillegg diskutert ulike former for «kurspakker». Det er besluttet at man ved instruktørkurs tilstreber å skille på nystartere og gamle medlemmer, dvs holder separate kurs for disse. Dette er gjort som følge av tilbakemeldinger fra tidligere deltakere som mener det er mer gunstig når en kursgruppe har samme utgangspunkt.

Det har også i faggruppa vært noen endringer. Gry Connie Baardseth, Heidi Brodal og Grethe Dølbakken gikk ut av faggruppa i høst og Ida Mentzoni og Morten Meland kom på plass rett før nyttår. Takk for god innsats alle tre og velkommen inn, Morten og Ida!

Ved årsskiftet 2017 består faggruppa av følgende:

**Stine** **Engebretsen (leder)-OUS**

**Mari Målsnes- Diakonhjemmet sykehus**

**Berte Bjørg Moen- Lovisenberg sykehus**

**Ida Mentzoni- Ahus**

**Kim Gaarde- Drammen sykehus**

**Germar Schneider- Asker og Bærum legevakt**

**Elisabeth Koch- Oslo legevakt, allmennlegevakta**

**Anne-Mette Smithsen- Kristiansand legevakt**

**Morten Meland- Raspsborg og Rakkestad legevakt**

 Norwegian Manchester Triage Group. NMTG

* Kurs

To instruktørkurs:

Januar 2016 Bærum Sykehus: Kursledere var Germar Schneider, Tale Brokstad og Stine Engebretsen

August 2016 Stavanger legevakt: Kursledere var Stine Engebretsen, Tale Brokstad og Anne- Mette Smithsen

To grunnkurs m/TTA for nye medlemmer:

Januar 2016 Asker og Bærum legevakt: Instruktører var Tale Brokstad og Mari Madsen

August 2016 Stavanger legevakt: Instruktører var Tale Brokstad og Anne-Mette Smithsen

* Internasjonale møter

IRG møtet ble holdt i Hamburg i oktober 2016. Representanter fra NMTG var Stine Engebretsen, Marit Rystad og Endre Sandvik.